Nikotabam-pifaliana ireto miaramila fa mamy ny mody ! Anankiray tamin’izy ireo kosa, no tsy nahitan-teny firy fa toa verivery hevitra sy toa manonofy antoandro, ka tsy nanana fihetseham-po mitovy amin’ny namany angamba. Niandrandra sy tsy nihetsika izy nibanjina ny lanitra randria marc io inona no mahalasa fisainana an’ialahy ? Hoy ny namany teo anilany. Tsy mba faly angaha ialahy hody an-tanindrazana ? 895 colonie française ! Colonie française ! Hoy ny tenin-drandria marc izay mbola notohizany hoe francine, francine ! Efa ho faty leitsy izany colonie française-n’ialahy izany mba mifalia leitsy ka avia hiara-mikorana fa sao lasa adala, hoy ny sasany indray. Nizotra tsy nisy nanembantsembana ny dia. Nandeha andro aman’alina ilay sambo. Ary dia 900- tody soa aman-tsara tao toamasina. Nidina an-tanety daholo ireo miaramila marobe mpandeha. Nantsoina tsirairay tamin’ny anarany izy ireo. Rehefa voaantso ny anaran-drandria marc, dia toa tsy reny izany, toy ny fanaony ka dia nijajirika tsy nihetsika izy ialahy leitsy izany voaantso izany ! Hoy ny miaramila iray teo anilany. 905 ratsarandro albert no anaran’io miaramila io. Avy any antanananifololahy izy, any amin’ny faritanin’andilamena-anosimboahangy. Rehefa voadiniky ny mpandamina fa mpanadino voan’ny aretina fanadinoana lalina -amnésie io miaramila nantsoina farany teo io, dia fantatra fa randria marc no anarany, dia nilaza indray ratsarandro albert fa fantany ny tany fiaviany dia imerimandroso. 910 ny fantatro, hoy izy, fa na tsy mpifankalala aza izahay, dia any antsihanaka no misy izany imerimandroso izany, any ambatondrazaka, ary ery am-pita atsinanan’alaotra. Aoka hiara-dia izahay roa lahy fa tanàna tsy maintsy lalovako ihany imerimandroso. Izay rehetra nanontanian-dratsarandro albert tao imerimandroso, dia tsy nisy nilaza ho nahalala azy na dia iray aza. 915 aoka izy hipetraka eto aminay aloha, hoy ny pasitera ravainandro samuel mandra- pahitany izay havany na izay mahalala azy. Dia nivezivezy teny rehetra teny, nanara-maso azy hatrany ny pasitera ravainandro. Naharitra iray volana mahery no nitoerany tao imerimandroso. Tamin’izany fotoana izany, dia niverina indray ny fampielezan-kevitra. Nafana indray ny kabary 920- ary tsy nisy anefa afa-tsy ny mdrm avy any antananarivo solontenan’ny kandida ravoahangy no tonga tany. Tamin’ny fivezivezeny dia tonga tany ambatosoratra ratsarandro albert tao amin’i dokotera raveloariseheno. Dia nentiny niaraka taminy randria marc mba hanatrika ny fampielezan- kevitra natao tao ambatondrazaka. Ny fahazoana ny fahaleovantena no tena fototry ny kabary sy ny programan’ny 925. Kandida ravoahangy ny fahaleovantena hoy ny feo maherin’ny anankiray, dia toy ny hena am-bavan-tsaka ka tsy mora no ahazoana azy, fa tsy maintsy misikina isika rehetra ary ho vonona na dia handoa aty aman’afero aza ! Masina nv tanindrazana ! Izany no izy, ry vahoakan’antsihanaka, hoy ny vehivavy iray nanavatsava tany anaty olona 930- maro ka niankatra teny ambony dongona fanaovan-kabary. Raha misy lehilahy matahotahotra, dia miakara ety ka esory sy omeo ahy ny pataloha, ary homeko ho takalony ka raiso ny zipoko ! Nihoraka tsy mbola nisy toy izany ny vahoaka rehetra nanatrika teo. Nirefodrefotra saiky tsy nisy farany ny tehaka. Asa na mba nitodika kely ny sain-drandria marc ka nisy teny sasany mba reny sy fantany. Nihazakazaka nankeny ambony dongona izy. 935 présent ! Hoy ny feo maheriny sady navonkiny ny totohondriny no nakariny ambony ny sandriny. Hoy indray izy, araka ny teny fanaony. Miaramila aho hoy ny fara teniny.